TRT ไตรมาส 2/60 พลิกขาดทุน 52.39 ลบ. หลังรายได้หดตัว
TRT ไตรมาส 2/60 พลิกขาดทุน 52.39 ลบ. จากปีก่อนมีกำไร 26.17 ลบ. หลังรายได้หดตัว ขณะที่งวด 6 เดือนแรกพลิกขาดทุน 83.95 ลบ. จากปีก่อนมีกำไร 41.60 ลบ.
15 ส.ค. 2560

บริษัท ถิรไทย จำกัด (มหาชน) หรือ TRT รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยไตรมาส 2/2560 รายได้รวมไตรมาส 2/2560 เท่ากับ 465.48 ล้านบาท ลดลงจากงวดเดียวกันของปีก่อนเท่ากับ 131.86 ล้านบาท คิดเป็นร้อยละ 22.07 เนื่องจากรายได้จากการส่งมอบงานของบริษัทและบริษัทย่อยลดลงตามการชะลอตัวของตลาดโดยรวม
ทั้งนี้บริษัทขาดทุนจากอัตราแลกเปลี่ยน 5.73 ล้านบาท เนื่องจากความผันผวนของค่าเงินบาทในช่วงปลายงวดตามสถานการณ์ภายนอก นอกจากนี้บริษัทมีต้นทุนทางการเงินเท่ากับ 15.58 ล้านบาท เพิ่มขึ้น 2.55 ล้านบาท จากงวดเดียวกันของปีก่อน เนื่องจาก การใช้วงเงินหมุนเวียนเพิ่มขึ้น